Hankkeen kustannuksiksi voidaan kohdentaa hankkeeseen palkatun hankehenkilöstön henkilökohtaiseen käyttöön tulevat työvälineet, kuten kalusteet. Henkilökohtaisina kalusteina hyväksytään työpöytä- ja tuoli sekä tarvittaessa yksi säilytyshuonekalu (kaappi/laatikosto). Kulut voi kohdentaa hankkeelle vain siinä suhteessa kuin työntekijä tekee hankkeelle työtä. Muut kuin hankehenkilöstön henkilökohtaiseen käyttöön tulevat laite- ja kalustehankinnat tulee hyväksyttää etukäteen. Hankkeen työntekijämäärästä riippuen voidaan hankkeen kustannuksella hankkia myös neuvottelupöytä tuoleineen. Suosi kierrättämistä! Toimitilojen muuta ensikertaista kalustamista tai varustamista ei hankkeen rahoituksella voida tehdä. Tämä linjaus koskee myös leasingsopimuksilla hankittuja ja ostettuja kalusteita.